Norick Abe

Norifumi "Norick" Abe (, 7. syyskuuta 1975 Tokio – 7. lokakuuta 2007 Tokio) oli japanilainen ratamoottoripyöräilijä. 

Hän ajoi 11 kauden aikana ratamoottoripyöräilyn MM-sarjassa ja sijoittui parhaimmillaan MM-sarjassa viidenneksi. MotoGP-urallaan hän voitti kolme osakilpailua, joista kaksi Japanissa. Palkintokorokkeelle hän sijoittui 17 kertaa.

Abe kuoli liikenneonnettomuudessa Tokion lähellä törmätessään moottoripyörällään u-käännöstä tehneeseen rekkaan.

 Ura 
Vuonna 1994 Abe kilpaili villin kortin kuljettajana Japanin Grand Prix'ssä. Hän säväytti otteillaan ja sai seuraavaksi kaudeksi tallipaikan Kenny Robertsin johtamaan talliin. Abe ajoi kaudella 1994 vielä kaksi kilpailua ja sijoittui molemmissa kuudenneksi. Ensimmäinen palkintopallipaikkansa hän otti kaudella 1995 ja ensimmäisen voittonsa kaudella 1996, jolloin hän sijoittui loppupisteissä viidenneksi. Kausina 1997–1998 hän kilpaili Wayne Raineyn tallissa ja kaudet 1999–2002 Luis d'Antin tallissa. Kaudella 2003 hän ajoi MotoGP-sarjassa vain viisi kilpailua mutta seuraavalla kaudella jälleen täyden sarjan. Tämän jälkeen hän siirtyi kausiksi 2005–2006 Superbiken MM-sarjaan. Kaudella 2007 hän kilpaili vielä Japanin Superbike-mestaruussarjassa.

MotoGP-uran tilastothttp://www.motogp.com/en/riders/profiles/Norick+Abe  
KausiLuokkaPyöräKilpailutVoitotPalkintopallisijatPaalupaikatNopeimmat kierroksetPisteetSijoitus 1994 500cc Yamaha YZR500 3  0  0  0  0  20  17. 1995 500cc Yamaha YZR500 13  0  1  0  0  81  9. 1996 500cc Yamaha YZR500 15  1  4  0  1  148  5. 1997 500cc Yamaha YZR500 15  0  1  0  0  126  7. 1998 500cc Yamaha YZR500 14  0  3  0  0  128  6. 1999 500cc Yamaha YZR500 16  1  4  0  0  136  6. 2000 500cc Yamaha YZR500 16  1  3  0  0  147  8. 2001 500cc Yamaha YZR500 16  0  1  0  0  137  7. 2002 MotoGP Yamaha YZR-M1 15  0  0  0  0  129  6. 2003 MotoGP Yamaha YZR-M1 5  0  0  0  0  31  16 2004 MotoGP Yamaha YZR-M1 16  0  0  0  0  74  13. Yhteensä 144 3 17 0 1 1157

 Lähteet  


 Aiheesta muualla 
 Aben virallinen sivu 

Luokka:Japanilaiset ratamoottoripyöräilijät
Luokka:Liikenneonnettomuudessa kuolleet
Luokka:Vuonna 1975 syntyneet
Luokka:Vuonna 2007 kuolleet